smcproject/ml-wiki-sentences huggingface dataset:
താരം വേഷം 1 വിധുബാല കല 2 പ്രേംനസീർ മുരളി 3 ജയൻ സുരേഷ് 4 സീമ ലിസ 5 സത്താർ ജോണി 6 ജോസ് പ്രകാശ് ജോസഫ് ചാക്കോ 7 കുതിരവട്ടം പപ്പു ഗോപാലൻ 8 പ്രതാപചന്ദ്രൻ മാധവമേനോൻ 9 ഫിലോമിന ദേവിയമ്മ 10 എം ജി സോമൻ 11 ജയഭാരതി ചലച്ചിത്രതാരം ജയഭാരതിയായിത്തന്നെ 12 കൊതുകു നാണപ്പൻ ശങ്കുണ്ണി 13 സുധീർ ജോണി 14 നെല്ലിക്കോട് ഭാസ്കരൻ 15 പ്രേംജി 10 ഭവാനി രഘുകുമാർ 11 രവികുമാർ 12 കനകദുർഗ്ഗ 13 വഞ്ചിയൂർ രാധ 14 കെ പി എ സി ലളിത 15 അബു സിർക്കാർ ജോൺ വർഗ്ഗീസ് ഗാനങ്ങൾ വരികൾ: വിജയൻ ഈണം: കെ.ജെ. ജോയ് നമ്പർ.
പാട്ട് പാട്ടുകാർ രാഗം 1 രാധാ ഗീതാഗോവിന്ദ രാധ പി സുശീല തിലംഗ്, വസന്ത 2 ഇണക്കമോ പിണക്കമോ കെ ജെ യേശുദാസ് 3 പ്രഭാതമേ പ്രഭാതമേ യേശുദാസ് 4 പാടും രാഗത്തിൻ ഭാവലയം പി ജയചന്ദ്രൻ 5 നീൾമിഴിത്തുമ്പിൽ കണ്ണീരാണോ പി ജയചന്ദ്രൻ
അവലംബം പുറംകണ്ണികൾ ലിസ(1978) ഇന്റർനെറ്റ് മൂവി ഡാറ്റാബേസിൽ
റഹ്‌മാൻ (നടൻ) ഇംഗ്ലീഷ് വിലാസം https://ml.wikipedia.org/wiki/Rahman_(actor) ഈ താൾ മെച്ചപ്പെടുത്തുകയോ ഇതിലുള്ള പ്രശ്നങ്ങൾ സം‌വാദം താളിൽ രേഖപ്പെടുത്തുകയോ ചെയ്യേണ്ടതാണ്‌.
മലയാളിയായ ഒരു ദക്ഷിണേന്ത്യൻ ചലച്ചിത്രനടനാണ് റഹ്‌മാൻ (ജനനം മേയ് 23 , 1967 - ).
യഥാർത്ഥ പേര്- റഷീൻ റഹ്‌മാൻ, തമിഴ് , മലയാളം , തെലുങ്ക് ഭാഷകളിലായി നൂറ്റമ്പതിലേറെ ചിത്രങ്ങളിൽ നായക-ഉപനായക വേഷങ്ങൾ ചെയ്തു.
എൺപതുകളിലും തൊണ്ണൂരുകളിലും മലയാള സിനിമയിലെ ഏറ്റവും താരമൂല്യമുള്ള സൂപ്പർതാരങ്ങളിൽ ഒരാളായിരുന്നു റഹ്മാൻ.
തമിഴ് , തെലുങ്ക് ഭാഷകളിലേക്ക് കളം മാറ്റിയതോടെ മലയാളത്തിൽ ഇടവേള വന്നു.
തമിഴ്, തെലുങ്ക് സിനിമകളിൽ രഘുമാൻ, രഘു എന്നീ സ്‌ക്രീൻ നാമങ്ങളിലൂടെയും അദ്ദേഹം അറിയപ്പെടുന്നു.
സംവിധായകൻ പത്മരാജന്റെ കണ്ടെത്തലായിരുന്നു റഹ്മാൻ.
ആറടി രണ്ടിഞ്ച് ഉയരമുള്ള റഹ്മാൻ ഒരുകാലത്ത് മലയാള സിനിമയിലെ ഏറ്റവും തിരക്കുള്ള യുവ നടനായിരുന്നു.
ഭരതൻ , കെ. ബാലചന്ദർ , പ്രിയദർശൻ , കെ.എസ്. സേതുമാധവൻ തുടങ്ങിയ പ്രശസ്ത സംവിധായകരുടെ ചിത്രങ്ങളിൽ നായകവേഷങ്ങൾ ചെയ്തിട്ടുണ്ട്.
ശിവാജി ഗണേശൻ , പ്രേംനസീർ തുടങ്ങിയ പഴയതലമുറയ്ക്കൊപ്പവും അദ്ദേഹം അഭിനയിച്ചു.
മമ്മൂട്ടി , മോഹൻലാൽ , റഹ്മാൻ കൂട്ടുകെട്ടിന്റേതായി ഏഴ് ചിത്രങ്ങൾ പുറത്തുവന്നു.
ഇവയിലേറെയും സൂപ്പർ ഹിറ്റുകളായിരുന്നു.
2004 മുതൽ മലയാള സിനിമകളിൽ തിരിച്ചുവരവ് നടത്തിയ ഇദ്ദേഹം 2000 ന് ശേഷം തമിഴ്, തെലുങ്ക് ചിത്രങ്ങളിൽ നായക, ഉപനായക വേഷങ്ങൾ അവതരിപ്പിച്ചിരുന്നു.
1967 മെയ് 27 ന് കെ.എം.അബ്ദുറഹ്‌മാന്റേയും സാവിത്രി നായരുടെയും മകനായി ഐക്യ അറബ് എമിറേറ്റുകളിലെ അബുദാബിയിൽ ജനിച്ചു.
മലപ്പുറം ജില്ലയിലെ നിലമ്പൂരാണ് സ്വദേശം.
റഷീൻ എന്നായിരുന്നു റഹ്മാന്റെ യഥാർത്ഥ പേര്.
സിനിമയിൽ വന്നപ്പോൾ പിതാവിന്റെ പേര് സ്വന്തം പേരാക്കുകയായിരുന്നു.
ബാംഗ്ലൂരിലെ ബാൽഡ്വിൻ ബോയ്സ് ഹൈസ്കൂൾ , അബുദാബി സെന്റ് ജോസഫ് സ്കൂൾ , ഊട്ടി റെക്സ് ഹയർ സെക്കൻഡറി സ്കൂൾ , മമ്പാട് എം.ഇ.
എസ്. കോളജ് എന്നിവിടങ്ങളിലായി വിദ്യാഭ്യാസം പൂർത്തിയാക്കി.
ചെന്നൈയിൽ സ്ഥിരതാമസമാക്കിയ ഗുജറാത്തിലെ കച്ച് വംശജയായ മെഹ്റുന്നിസയെയാണ് വിവാഹം കഴിച്ചിരിക്കുന്നത്.
ഇവർക്ക് റുഷ്ദ, അലീഷ എന്നീ രണ്ടു മക്കളുണ്ട്.
ഓസ്കാർ അവാർഡ് ജേതാവ് എ.ആർ. റഹ്മാൻ , റഹ്മാന്റെ ഭാര്യാസഹോദരിയുടെ ഭർത്താവാണ്.
1987 വരെ കോഴിക്കോട് താമസിച്ച റഹ്മാൻ പിന്നീട് മൂന്നു വർഷം ബാംഗ്ലൂരിലാണ് താമസിച്ചത്.
1990ൽ ചെന്നൈയിൽ സ്ഥിരതാമസമാക്കി.
ചലച്ചിത്ര ലോകം മലയാളം സിനിമ
പത്മരാജൻ സംവിധാനം ചെയ്ത കൂടെവിടെ ആയിരുന്നു റഹ്മാന്റെ ആദ്യ മലയാളചിത്രം.
ഈ ചിത്രത്തിലെ രവി പൂത്തൂരാൻ എന്ന കൗമാരക്കാരന്റെ വേഷത്തോടെ മലയാളത്തിൽ റഹ്മാൻ തന്റെ സ്ഥാനം ഉറപ്പിച്ചു.
1983ലാണ് കൂടെവിടെ പുറത്തിറങ്ങിയത്.
ആ വർഷത്തെ ഏറ്റവും മികച്ച സഹനടനുള്ള സംസ്ഥാന സർക്കാർ പുരസ്കാരവും രവി പുത്തൂരാനിലൂടെ റഹ്മാൻ നേടി.
എൺപതുകളിൽ മലയാളത്തിലെ സൂപ്പർതാരമായിരുന്നു റഹ്മാൻ.
മമ്മൂട്ടിയും മോഹൻലാലും താരപദവിയിലേക്ക് എത്തുന്നതിനു മുൻപു തന്നെ മാധ്യമങ്ങൾ റഹ്മാനെ സൂപ്പർതാരമായി വിളിച്ചു തുടങ്ങിയിരുന്നു.
അക്കാലത്തെ ഏതാണ്ട് എല്ലാ സംവിധായകരുടെയും ചിത്രങ്ങളിൽ റഹ്മാൻ അഭിനയിച്ചു.
കാണാമറയത്ത് , വാർത്ത , പൂമുഖപ്പടിയിൽ നിന്നെയും കാത്ത് , അടിയൊഴുക്കുകൾ , കരിയിലക്കാറ്റുപോലെ തുടങ്ങിയ സൂപ്പർഹിറ്റ് ചിത്രങ്ങൾ റഹ്മാന്റേതായി പുറത്തുവന്നു.
പൂമുഖപ്പടിയിൽ നിന്നെയും കാത്ത് എന്ന ചിത്രത്തിൽ റഹ്മാൻ നായകവേഷവും മോഹൻലാൽ വില്ലൻ വേഷവും ചെയ്തു എന്നതിൽ നിന്നു തന്നെ റഹ്മാന്റെ അന്നത്തെ താരമൂല്യം മനസ്സിലാക്കാം.
ഭരതന്റെ ഇത്തിരി പൂവേ ചുവന്ന പൂവേ , ചിലമ്പ് , കെ.എസ്. സേതുമാധവന്റെ സുനിൽ വയസ് 20 , സത്യൻ അന്തിക്കാടിന്റെ ഗായത്രീദേവി എന്റെ അമ്മ തുടങ്ങിയ ചിത്രങ്ങളിലെ അഭിനയം ശ്രദ്ധിക്കപ്പെട്ടു.
എൺപതുകളുടെ അവസാനം തമിഴ് ചിത്രങ്ങളിലും അഭിനയിച്ചു തുടങ്ങിയതോടെ റഹ്മാൻ മലയാള സിനിമയിൽ നിന്ന് മെല്ലെ അകന്നു.
വർഷം ഒരു ചിത്രം എന്ന കണക്കിൽ കുറെ സിനിമകളിൽ അഭിനയിച്ചുവെങ്കിലും പിന്നീട് തീർത്തും ഇല്ലാതെയായി.
1997 മുതൽ 2003 വരെയുള്ള ഏഴ് വർഷത്തിനിടയിൽ ഒരു മലയാള സിനിമയിൽ മാത്രമാണ് റഹ്മാൻ അഭിനയിച്ചത്.
തൊണ്ണൂറുകളിൽ റഹ്മാൻ അഭിനയിച്ച ഐ.വി. ശശിയുടെ ' അപാരത ' എന്ന ചിത്രം മാത്രമാണ് വിജയിച്ചത്.
മറ്റുള്ളവയൊക്കെ പരാജയമായി.
നീണ്ട ഇടവേളയ്ക്കു ശേഷം 2006ൽ റഹ്മാൻ മലയാളത്തിലേക്കു തിരിച്ചുവന്നു.
രഞ്ജിത് സംവിധാനം ചെയ്ത ബ്ലാക്ക് എന്ന മമ്മൂട്ടി ചിത്രത്തിലെ ഉപനായക വേഷം ഏറെ ശ്രദ്ധിക്കപ്പെട്ടു.
തൊട്ടടുത്ത വർഷം അൻവർ റഷീദിന്റെ രാജമാണിക്യത്തിലും ശ്രദ്ധേയമായ വേഷം ചെയ്തു.
2007 ൽ രണ്ടു ചിത്രങ്ങളിൽ നായക വേഷങ്ങൾ ചെയ്തു.
പത്തു വർഷത്തിനു ശേഷമായിരുന്നു മലയാളത്തിൽ റഹ്മാൻ നായകനായി ഒരു ചിത്രം പുറത്തുവന്നത്.
എബ്രാഹം ലിങ്കൺ എന്ന ഈ ചിത്രത്തിൽ പക്ഷേ, കലാഭവൻ മണിയും മറ്റൊരു നായകനായി ഉണ്ടായിരുന്നു.
മഹാസമുദ്രം , ഭാർഗവചരിതം മൂന്നാം ഖണ്ഡം , ഗോൾ , റോക്ക് എൻ റോൾ , നന്മ , വെറുതെ ഒരു ഭാര്യ (അതിഥി വേഷം), മോസ് എൻ ക്യാറ്റ് , മഞ്ചാടിക്കുരു എന്നീ ചിത്രങ്ങളിലും റഹ്മാൻ പിന്നീട് അഭിനയിച്ചു.
അഞ്ജലി മേനോൻ സംവിധാനം ചെയ്ത മഞ്ചാടിക്കുരു തിരുവനന്തപുരം രാജ്യാന്തര ചലച്ചിത്രോൽസവത്തിൽ പ്രദർശിപ്പിച്ചു.
പ്രമോദ് പപ്പൻ സംവിധാനം ചെയ്യുന്ന ' മുസാഫിർ , രാജസേനൻ സംവിധാനം ചെയ്യുന്ന ഭാര്യ ഒന്ന്, മക്കൾ മൂന്ന് .
ട്രാഫിക്...
എന്നീ ചിത്രത്തിൽ നായകവേഷങ്ങളിൽ അഭിനയിച്ചു.
2024 ൽ റഹ്മാൻ നായകനായി  ഒമർലുലു ചിത്രം ചിത്രീകരണം തുടരുന്നു - Bad Boyz - തമിഴ് സിനിമ
1986ൽ പുറത്തിറങ്ങിയ നിലവേ മലരേ യാണ് റഹ്മാന്റെ ആദ്യ തമിഴ് ചിത്രം.
തമിഴ് നടൻ വിജയിൻറെ അച്ഛനും പ്രശസ്ത സംവിധായകനുമായ എസ്. എ. ചന്ദ്രശേഖറായിരുന്നു ഈ ചിത്രം സംവിധാനം ചെയ്തത്.
നിലവേ മലരേ വൻ വിജയം നേടി.
ഈ ചിത്രം പ്രിയവദയ്ക്കൊരു പ്രണയഗീതം എന്ന പേരിൽ മലയാളത്തിലും ഡബ് ചെയ്തു പുറത്തിറക്കി.
കണ്ണേ കണ്ണേമുതേ, വസന്തരാഗം, അൻപുള്ള അപ്പ, ഒരുവർ വാഴും ആലയം തുടങ്ങിയ ചിത്രങ്ങളിലും തൊട്ടടുത്ത വർഷങ്ങളിൽ റഹ്മാൻ അഭിനയിച്ചു.
അൻപുള്ള അപ്പയിൽ ശിവാജി ഗണേശനൊപ്പമാണ് റഹ്മാൻ അഭിനയിച്ചത്.
1989ൽ പുറത്തിറങ്ങിയ കെ. ബാലചന്ദ്രറിന്റെ പുതു പുതു അർത്ഥങ്ങൾ എന്ന ചിത്രമാണ് റഹ്മാനെ തമിഴിലെ തിരക്കുള്ള താരമാക്കിയത്.
വൻ വിജയം നേടിയ ഈ ചിത്രം മൂന്നുറു ദിവസത്തോളം തുടർച്ചയായി പ്രദർശിപ്പിച്ചു.
ഇളയരാജയുടെ നിരവധി ഹിറ്റ് ഗാനങ്ങളുള്ള ഈ ചിത്രത്തിൽ സിത്താരയും ഗീതയും ആയിരുന്നു റഹ്മാന്റെ നായികമാർ.
തമിഴിലെ സൂപ്പർ ഹിറ്റ് സംവിധായകൻ കെ.എസ്. രവികുമാറിന്റെ ആദ്യ ചിത്രമായ പുരിതായതെ പുതിർ റഹ്മാൻ നായകനായ മറ്റൊരു സൂപ്പർഹിറ്റ് ചിത്രമായി.
വസന്ത് സംവിധാനം ചെയ്ത നീ പാതി നാൻ പാതി, ചിന്ന ദളപതി, ആത്മ, ഉടൻ പിറപ്പ്, അതിരടിപ്പടൈ, പൊൻവിലങ്ക്, കറുപ്പു വെള്ളൈ, കൽക്കി തുടങ്ങിയ റഹ്മാന്റെ ചിത്രങ്ങളും സൂപ്പർഹിറ്റുകളായി.
എ.ആർ. റഹ്മാൻ സംഗീതസംവിധാനം ചെയ്ത സംഗമം എന്ന ചിത്രം പ്രതീക്ഷിച്ച വിജയം നേടാതെ വന്നതോടെ റഹ്മാന്റെ താരമൂല്യത്തിന് തമിഴിൽ മങ്ങലേറ്റു.
കെ.എസ്. രവികുമാറിന്റെ എതിരി എന്ന ചിത്രത്തിലൂടെയാണ് റഹ്മാൻ പിന്നീട് തമിഴിൽ തിരിച്ചെത്തുന്നത്.
അമീർ സുൽത്താന്റെ റാം, ഹരികുമാർ സംവിധാനം ചെയ്ത തൂത്തുക്കുടി, വിഷ്ണുവർദ്ധന്റെ ബില്ല തുടങ്ങിയ ചിത്രങ്ങളിലും റഹ്മാൻ പിന്നീട് അഭിനയിച്ചു.
എതിരി, റാം എന്നീ ചിത്രങ്ങളിലാണ് റഹ്മാൻ ആദ്യമായി സ്വന്തം ശബ്ദത്തിൽ ഡബ് ചെയ്തത്.
തൂത്തുക്കിടിയിലെയും റാമിലെയും അഭിനയം നിരൂപകരുടെ പ്രശംസ പിടിച്ചുപറ്റി.
റഹ്മാൻ അഭിനയിച്ച ആദ്യ വില്ലൻ വേഷമായിരുന്നു എതിരി.
പിന്നീട് ബില്ലയിലും റഹ്മാൻ വില്ലൻ വേഷം ചെയ്തു.
മുരളീകൃഷ്ണ സംവിധാനം ചെയ്യുന്ന ബലം, അഹമദ് സംവിധാനം ചെയ്യുന്ന വാമനൻ എന്നീ ചിത്രങ്ങളിലാണ് റഹ്മാന്ർ ഇപ്പോൾ തമിഴിൽ അഭിനയിച്ചുകൊണ്ടിരിക്കുന്നത്.
ആദ്യ ചിത്രമായ കൂടെവിടെയിലെ നായിക സുഹാസിനിക്കൊപ്പം 25 വർഷത്തെ ഇടവേളയ്ക്കു ശേഷം റഹ്മാൻ അഭിനയിക്കുന്ന ചിത്രമാണ് ബലം.
റഹ്മാന്റെ മലയാളത്തിലെ ഭാഗ്യ ജോഡിയായിരുന്ന രോഹിണി വാമനനിലു അഭിനയിക്കുന്നുണ്ട്.
1986ൽ റഹ്മാന്റെ ആദ്യ തെലുഗു ചിത്രമായ രാസലീല പുറത്തുവന്നു.
ചിത്രം നല്ല വിജയം നേടി.
തൊട്ടുപിന്നാലെ അഭിനയിച്ച ചിനാരി സ്നേഹം എന്ന ചിത്രവും റഹ്മാന്റെ തെലുഗു വിജയം ചിത്രങ്ങളിലൊന്നാണ്.
സൂപ്പർഹിറ്റ് സംവിധായകനായ കോടി രാമകൃഷ്ണയുടെ ഭാരത് ബന്ദ് എന്ന ചിത്രത്തിന്റെ വൻവിജയമാണ് തെലുഗു സിനിമയിൽ റഹ്മാന്റെ സ്ഥാനം ഉറപ്പിച്ചത്.
കെ. വാസുവിന്റെ റപ്പൂട്ടി റൌഡി (ചിന്ന ദളപതി - തമിഴ്), ആർ.കെ. ശെൽവമണിയുടെ സമരം എന്നിവയും റഹ്മാന്റെ സൂപ്പർഹിറ്റ് തെലുഗു ചിത്രങ്ങളാണ്.
വിജയശാന്തിയുടെ നായകനായി അഭിനയിച ശ്രീമതി സത്യഭാമ, കമാൻഡർ ജ്യോതി തുടങ്ങിയ ചിത്രങ്ങളും റഹ്മാന്റേതായി തെലുങ്കിൽ പുറത്തുവന്നു.
2005 ൽ പുറത്തിറങ്ങിയ ധൈര്യം എന്ന ചിത്രം പരാജയപ്പെട്ടതോടെ തെലുങ്കിലും റഹ്മാന് ഇടവേള വന്നു.
തിരിച്ചുവരവിലും റഹ്മാൻ തെലുങ്കിൽ സ്ഥാനം പിടിച്ചു.
എബ്രാഹം ലിങ്കൺ എന്ന മലയാള സിനിമയുടെ തെലുഗു ഡബ്ബിങ് നല്ല കളക്ഷൻ നേടിയതോടെ കൂടുതൽ അവസരങ്ങൾ റഹ്മാനെ തേടിയെത്തി.
മുത്തയാല സുബ്ബയയ്യയുടെ ആലയം കഴിഞ്ഞ വർഷം പുറത്തിറങ്ങി.
ഈ ചിത്രം സാമാന്യം നല്ല വിജയം നേടി.
ബില്ലയുടെ തെലുഗു പതിപ്പായി ബില്ല-2009ലും റഹ്മാൻ അഭിനയിച്ചു.
ആദ്യ ചിത്രത്തിലൂടെ തന്നെ സംസ്ഥാന അവാർഡ് സ്വന്തമാക്കുന്ന അപൂർവം മലയാള നടൻമാരിൽ ഒരാളാണ് റഹ്മാൻ.
കൂടെവിടെയാണ് ഈ ബഹുമതി നേടിക്കൊടുത്തത്.
ഫിലിം ക്രിട്ടിക്സ്, ഫിലിം ചേമ്പർ അവാർഡുകളും കൂടെവിടെ റഹ്മാന് നേടിക്കൊടുത്തു.
മലയാള സിനിമയുടെ 78 വർഷത്തെ ചരിത്രത്തിലെ ട്രെൻഡ്സെറ്റർ എന്ന ദുബായ് എത്തിസലാത്ത് എവറസ്റ്റ് ഫിലിം അവാർഡ് 2007ൽ റഹ്മാനെ തേടിയെത്തി.
കമലാഹാസൻ , ശ്രീദേവി , മഞ്ജു വാര്യർ , നദിയ മൊയ്തു തുടങ്ങിവർക്കിടയിൽ നിന്ന് വോട്ടെടുപ്പിലൂടെ ജനങ്ങളാണ് റഹ്മാനെ ഈ അവാർഡിനു തിരഞ്ഞെടുത്തത്.
തൃശ്ശൂർ ഇംഗ്ലീഷ് വിലാസം https://ml.wikipedia.org/wiki/Thrissur
കേരളത്തിന്റെ സാംസ്കാരിക തലസ്ഥാനം എന്ന പേരിൽ പ്രസിദ്ധമായ ഒരു നഗരമാണ് തൃശ്ശൂർ അഥവാ തൃശ്ശിവപേരൂർ .
കേരളത്തിന്റെ മധ്യത്തിൽ സ്ഥിതിചെയ്യുന്ന ഈ നഗരം, തൃശ്ശൂർ ജില്ലയുടെ ഭരണസിരാകേന്ദ്രം കൂടിയാണ്‌.
കേരളത്തിന്റെ കലാ-സാംസ്കാരികേന്ദ്രങ്ങളായ കേരള സാഹിത്യ അക്കാദമി , കേരള സംഗീത നാടക അക്കാദമി , കേരള ലളിതകലാ അക്കാദമി എന്നിവയുടെ ആസ്ഥാനങ്ങൾ തൃശ്ശൂർ നഗരഹൃദയത്തിലാണ്.
ലോക പ്രശസ്തമായ തൃശ്ശൂർ പൂരം ആണ്ടു തോറും അരങ്ങേറുന്നത് നഗരമധ്യത്തിലെ ശ്രീ വടക്കുംനാഥ ക്ഷേത്രമൈതാനത്താണ് .
കേരളത്തിലെ പുരാതനമായ നൂറ്റെട്ട് ശിവാലയങ്ങളിൽ ഒന്നാം സ്ഥാനം അലങ്കരിയ്ക്കുന്ന ഈ ക്ഷേത്രം ദക്ഷിണ കൈലാസം എന്നറിയപ്പെടുന്നു.
തിരു (തമിഴിലെ ബഹുമാന പദം) ശിവന്റെ (വടക്കുംനാഥനെ ഉദ്ദേശിച്ച്) പേരൂർ/പെരിയഊര് -തിരുശിവപേരൂർ- എന്ന പദം കാലക്രമത്തിൽ തൃശ്ശിവപേരൂർ എന്നാകുകയും പിന്നീട് തൃശ്ശൂർ എന്നായി മാറുകയും ചെയ്തതായി പറയപ്പെടുന്നു.
എന്നാൽ ബ്രിട്ടീഷുകാരുടെ ഉച്ചാരണ ശൈലി മൂലം അത് ട്രിച്ചൂര് എന്നാകുകയും പിന്നീട്  സ്വാതന്ത്രലബ്ധിയ്ക്കുശേഷം 1947 ജൂലൈ 14 ന് തൃശ്ശൂർ ജില്ല നിലവിൽ വരികയും യും ചെയ്തു.
കേരളത്തിന്റെ സാംസ്കാരിക തനിമ എടുത്തുകാണിക്കുന്ന പല കലാരൂപങ്ങളും തനതായ രീതിയിൽ പഠിപ്പിക്കുന്ന കേരള കലാമണ്ഡലം ഇവിടെനിന്നും 30 കിലോമീറ്റർ അകലെ ചെറുതുരുത്തിയിലാണ് സ്ഥിതി ചെയ്യുന്നത്.
കൊച്ചി രാജാവായിരുന്ന രാമവർമ ശക്തൻ ത‌മ്പുരാനാണ് നഗരശില്പി.
തൃശ്ശൂർ നഗരത്തിന്റെ സുപ്രധാന മാറ്റങ്ങൾക്ക് രാമവർമ്മ കുടുബത്തിലെ പാറുക്കുട്ടി നേത്യാരമ്മയും പങ്കു വഹിച്ചിട്ടുണ്ട്.
പഴയ കാലത്ത് കൊച്ചി രാജവംശത്തിന്റെ ആസ്ഥാനം തൃശ്ശൂർ നഗരമായിരുന്നു.
നഗരത്തിൽ കോർപ്പറേഷൻ സ്റ്റേഡിയത്തിന് സമീപം ഇപ്പോഴും കൊച്ചി മഹാരാജാവിന്റെ കൊട്ടാരം സ്ഥിതി ചെയ്യുന്നുണ്ട്.
കേരളീയമായ ശൈലിയിൽ നിർമ്മിച്ച ഒരുപാടു ഹിന്ദു ക്ഷേത്രങ്ങൾ ഈ നഗരത്തിലുണ്ട്‌.
നഗരത്തിന്റെ മധ്യത്തിൽ തേക്കിൻകാട്‌ മൈതാനിയിൽ ‍ ഉള്ള വടക്കുംനാഥൻ ക്ഷേത്രവും അവിടുത്തെ കൂത്തമ്പലവും പ്രസിദ്ധമാണ്‌.
അറബ് നാട്ടിൽ നിന്നും വന്ന മാലിക് ഇബ്നു ദിനാർ പണികഴിപ്പിച്ച ഇന്ത്യയിലെ തന്നെ ആദ്യത്തെ മുസ്ലിം പള്ളി ആയ ചേരമാൻ ജുമാ മസ്ജിദ്‌ സ്ഥിതി ചെയുന്നത് തൃശ്ശൂർ ജില്ലയിലെ കൊടുങ്ങല്ലൂരിലാണ് .
അവിടെത്തന്നെയാണ് കേരളത്തിലെ ആദ്യത്തെ കാളി ക്ഷേത്രമായ കൊടുങ്ങല്ലൂർ ശ്രീ കുരുംബ ഭഗവതിക്ഷേത്രം സ്ഥിതിചെയ്യുന്നതും.
റോമിലെ ബസലിക്കയുടെ അതേ മാതൃകയിൽ നിർമ്മിച്ച പുത്തൻ പള്ളിയും ഈ നഗരത്തിന്റെ നടുവിൽ തന്നെ ആണ്‌.
ഹിന്ദുക്കളുടെ പുണ്യക്ഷേത്രമായ ഗുരുവായൂർ ശ്രീകൃഷ്ണസ്വാമിക്ഷേത്രം ഇവിടെ നിന്ന് 24 കിലോമീറ്റർ അകലെയാണ്‌.
എടുത്തു പറയാവുന്ന ആരാധനാലയങ്ങൾ ആയ തൃപ്രയാർ ശ്രീരാമസ്വാമിക്ഷേത്രം , ഇരിഞ്ഞാലക്കുട കൂടൽമാണിക്യം ക്ഷേത്രം , പാലയൂർ പള്ളി, ഇരുനിലംകോട് ശിവക്ഷേത്രം , ഉത്രാളിക്കാവ് , നെല്ലുവായ ധന്വന്തരീക്ഷേത്രം ഇവയെല്ലാം തൃശൂർ ജില്ലയിലാണ് സ്ഥിതി ചെയ്യുന്നത്
ആകാശവാണിയുടെ (ആൾ ഇൻഡ്യാ റേഡിയോ) തൃശ്ശൂർ സം‌പ്രേക്ഷണം നഗരത്തിനടുത്തു രാമവർമ്മപുരത്തുള്ള കേന്ദ്രത്തിൽ നിന്നാണ് നടത്തുന്നത്.
കേരളത്തിലെ സുപ്രധാന റേഡിയോ സേവനങ്ങളിലൊന്നാണ് ആകാശവാണിയുടെ തൃശ്ശൂർ കേന്ദ്രം.
പാലക്കാട് , മലപ്പുറം , തൃശ്ശൂർ ജില്ലകളിലെ റേഡിയോ ശ്രോതാക്കൾ പ്രധാനമായും ആശ്രയിക്കുന്നത് ഈ പ്രക്ഷേപണമാണ്.
തൃശ്ശൂർ നഗരത്തിൽ നിന്നും ഏറ്റവും അടുത്ത കടൽത്തീരം 20 കിലോമീറ്റർ അകലെയുള്ള വാടാനപ്പള്ളി കടൽത്തീരമാണ്.
തൃശ്ശൂർ ജില്ലയുടെ ഭരണസിരാകേന്ദ്രമായ തൃശ്ശൂർ നഗരം സമുദ്രനിരപ്പിൽനിന്നും  ഏകദേശം 2.83 മീ ഉയരത്തിൽ 10°31′N 76°13′E ﻿ / ﻿ 10.52°N 76.21°E ﻿ / 10.52; 76.21 ലായാണ് സ്ഥിതിചെയ്യുന്നത്.
തേക്കിൻകാട് മൈതാനം എന്നറിയപ്പെടുന്ന ഒരു ചെറിയ കുന്നിൻപ്രദേശത്തിനു ചുറ്റുമായാണ് തൃശ്ശൂർ നഗരം രൂപംകൊണ്ടിരിക്കുന്നത്.
തൃശ്ശൂരിന്റെ ഭൂമിശാസ്ത്രത്തിലെ ഒരു പ്രധാന സവിശേഷതയാണ് കോൾ നിലങ്ങൾ.
ഇവയെ കൂടാതെ നിരവധി ജലാശയങ്ങളും തോടുകളും കനാലുകളും തൃശ്ശൂർ നഗരത്തിലുണ്ട്.
നഗരമദ്ധ്യത്തിൽ സ്ഥിതിചെയ്യുന്ന ചില പ്രധാന ജലാശയങ്ങളാണ് വടക്കേച്ചിറ, പടിഞ്ഞാറെച്ചിറ, കൊക്കർണി തുടങ്ങിയവ.
പുഴയ്ക്കൽപ്പുഴയാണ് തൃശ്ശുർ നഗരപ്രാന്തത്തിലൂടെ ഒഴുകുന്ന ഒരു പ്രധാന നദി.
തൃശൂർ നഗരത്തിൻ്റെയും സമീപ പ്രദേശങ്ങളുടെയും ഭരണം നടത്തുന്നത് തൃശൂർ കോർപറേഷൻ ആണ്.
കോർപറേഷന് നേതൃതം നൽകുന്നത് മേയർ ആണ്.
മേയറും ഡെപ്യൂട്ടി മേയറും വിവിധ കമ്മിറ്റികളും കോർപറേഷൻ സെക്രട്ടറിയും ഉൾപ്പെടുന്നതാണ് ഭരണസമിതി.
മേയറെയും ഡെപ്യൂട്ടി മേയരെയും തിരഞ്ഞെടുക്കുന്നത് നഗരസഭാംഗങ്ങളാണ്.
ഭരണ സകര്യത്തിനായി വാർഡുകൾ ആയി തിരിച്ചിട്ടുണ്ട്.
അതാത് വാർഡുകളിലെ ജനങ്ങൾ ആണ് പ്രതിനിധിയേ തിരഞ്ഞെടുക്കുന്നത്.
വാർഡുകൾ പൂങ്കുന്നം കുട്ടൻകുളങ്ങര പാട്ടുരായ്ക്കൽ വിയ്യൂർ പെരിങ്ങാവ് രാമവർമ്മപുരം കുറ്റുമുക്ക് വില്ലടം ചേറൂർ മുക്കാട്ടുകര ഗാന്ധി നഗർ ചെമ്പൂക്കാവ് കിഴക്കുംപാട്ടുകര പറവട്ടാനി ഒല്ലൂക്കര നെട്ടിശ്ശേരി മുല്ലക്കര മണ്ണുത്തി കൃഷ്ണാപുരം കാളത്തോട് നടത്തറ ചേലക്കോട്ടുകര മിഷൻ ക്വാർട്ടേഴ്സ് വളർക്കാവ് കുരിയച്ചിറ അഞ്ചേരി കുട്ടനെല്ലൂർ പടവരാട് എടക്കുന്നി തൈക്കാട്ടുശ്ശേരി ഒല്ലൂർ ചിയ്യാരം നോർത്ത് ചിയ്യാരം സൗത്ത് കണ്ണൻകുളങ്ങര പള്ളിക്കുളം തേക്കിൻ‌കാട് കോട്ടപ്പുറം പൂത്തോൾ കൊക്കാല വടൂക്കര കൂർക്കഞ്ചേരി കണിമംഗലം പനമുക്ക് നെടുപുഴ കാര്യാട്ടുകര ചേറ്റുപുഴ പുല്ലഴി ഒളരിക്കര എൽത്തുരുത്ത് ലാലൂർ അരണാട്ടുകര കാനാട്ടുകര അയ്യന്തോൾ സിവിൽ സ്റ്റേഷൻ പുതൂർക്കര ഗതാഗത സൗകര്യങ്ങൾ
റോഡ്‌ മാർഗ്ഗം: തൊട്ടടുത്ത്‌ കിടക്കുന്ന ജില്ലകളായ എറണാകുളം ( കൊച്ചി ), പാലക്കാട്‌എന്നിവിടങ്ങളിൽ നിന്ന് റോഡ്‌ മാർഗ്ഗം തൃശ്ശൂരിലേക്ക്‌ എത്തിച്ചേരാം.
നാഷണൽ ഹൈവേ 544 തൃശ്ശൂരിൽ നിന്നും 6 കിലോമീറ്റർ അകലെയുള്ള മണ്ണുത്തി എന്ന സ്ഥലം വഴിയും കടന്നു പോകുന്നു.
ആർ.ടി.സി ബസ്സുകളും ഈ വഴിക്കു ഓടുന്നുണ്ട്‌.
റെയിൽ മാർഗ്ഗം: തൃശ്ശൂർ റെയിൽവേ സ്റ്റേഷൻ ഇന്ത്യയിലെ പ്രധാന സ്റ്റേഷനുകളിൽ ഒന്നാണ്‌.
തിരുവനന്തപുരത്തുനിന്നും എറണാകുളത്തുനിന്നും പുറപ്പെടുന്ന തീവണ്ടികളിൽ ഭൂരിപക്ഷവും തൃശ്ശൂർ വഴി കടന്നുപോകുന്നവയും ഇവിടെ നിർത്തുന്നവയുമാണ്.
തൃശ്ശുരിന്റെ വടക്കുഭാഗത്ത് പൂങ്കുന്നം (തൃശ്ശൂർ നോർത്ത്) എന്ന സ്റ്റേഷനും നിലവിലുണ്ട്.
പാസഞ്ചർ വണ്ടികളും, ചുരുക്കം ചില എക്സ്പ്രസ്സുകളും ഇവിടെ നിർത്താറുണ്ട്‌.
ഗുരുവായൂർക്കുള്ള തീവണ്ടി പാത വഴി പിരിയുന്നത്‌ പൂങ്കുന്നം സ്റ്റേഷനിൽ വെച്ചാണ്‌.
തൃശ്ശൂരിന്റെ പ്രാന്തപ്രദേശത്ത്‌ ഒല്ലൂർ എന്ന സ്റ്റേഷനുമുണ്ട്‌.
ഇവിടെ ചില പാസഞ്ചർ വണ്ടികൾ നിർത്താറുണ്ട്.
വിമാന മാർഗ്ഗം: വിമാനത്താവളമില്ലാത്ത നഗരമായ തൃശ്ശൂരിന്റെ ഏറ്റവും അടുത്തു കിടക്കുന്ന വിമാനത്താവളം നെടുമ്പാശ്ശേരിയിലുള്ള കൊച്ചിൻ അന്താരാഷ്ട്ര വിമാനത്താവളം ആണ്‌.
തൃശ്ശൂരിൽ നിന്ന് 50 കിലോമീറ്റർ ദൂരം അവിടേക്കുണ്ട്.
അവിടെ നിന്ന് റോഡ്‌ മാർഗ്ഗം തൃശ്ശൂരിൽ എത്തിച്ചേരാൻ സാധിക്കും.
കേരളത്തിലെ പ്രശസ്ത വേദപാഠശാലയായ തൃശ്ശൂർ വടക്കേമഠം ബ്രഹ്മസ്വം നഗരഹൃദയത്തിലാണ് സ്ഥിതിചെയ്യുന്നത്.
പ്രസിദ്ധമായ തൃശ്ശൂർ പൂരത്തിന്റെ മഠത്തിൽ നിന്നുള്ള വരവ് ഇവിടെ നിന്നാണ് തുടങ്ങുന്നത്.
ജഗദ് ഗുരു ശങ്കരാചാര്യരുടെ നാലു ശിഷ്യന്മാർ ചേർന്ന് തൃശ്ശൂരിൽ സ്ഥാപിച്ച നാലു സന്യാസിമഠങ്ങളിൽ ഒന്ന് നൂറ്റാണ്ടുകൾക്ക് മുമ്പ് വേദപാഠശാലയായി മാറിയാണ് ഇന്നത്തെ വടക്കേമഠം ബ്രഹ്മസ്വമായത്.
ഗുരുകുല സമ്പ്രദായത്തിൽ മൂന്നുവേദവും പാരമ്പര്യവിധി പ്രകാരം ഇവിടെ പഠിപ്പിക്കുന്നു.
കേരളത്തിലെ ഋഗ്വേദികളായ നമ്പൂതിരി കുടുംബങ്ങളിൽ നിന്നും ജനാധിപത്യരീതിയിൽ തിരഞ്ഞെടുക്കപ്പെടുന്ന ഭരണസമിതിയാണ് മഠത്തിന്റെ ഭരണം നിർവ്വഹിക്കുന്നത്.
പ്രധാന സ്ഥാപനങ്ങൾ കെ. കരുണാകരൻ സ്മാരക ടൗൺ ഹാൾ കേരള കലാ മണ്ഡലം , ചെറുതുരുത്തി കേരള സാഹിത്യ അക്കാദമി കേരള ലളിതകലാ അക്കാദമി കേരള പോലീസ് അക്കാദമി കേരള കാർഷിക സർവ്വകലാശാല കേരള ഇൻസ്റ്റിട്ടുറ്റ് ഫോർ ലോക്കൽ അഡ്മിനിസ്റ്റ്രഷൻ (KILA) പൈനാപ്പിൾ റിസേർച്ച് സെൻ്റർ വിയ്യൂർ സെൻ്ററൽ ജയിൽ വൈദ്യരത്നം ആയുർവേദ ചികിത്സ കേന്ദ്ര വിദ്യാലയങ്ങൾ Holy Family School സി.എം.എസ്. തൃശ്ശൂർ കാൽഡിയൻ സിറിയൻ  ഹൈയർ സെക്കന്ററി സ്കൂൾ, തൃശൂർ സെൻ്റ് പോൾസ് സ്കൂൾ , കുരിയച്ചിറ സെൻ്റ് റാഫേൽ സ് സ്കൂൾ , ഒലൂർ സെൻ്റ് മേരീസ്‌ സ്കൂൾ , ഒല്ലൂർ സെൻ്റ്  അഗസ്റ്റിൻ സ്കൂൾ , കുട്ടനെല്ലൂർ തരകൻസ് സ്കൂൾ, അരണാട്ടുകര (1932) സെന്റ്.
തോമസ് സ്കൂൾ, തൃശ്ശൂർ സെന്റ്.
തോമസ് തോപ് സ്കൂൾ, തൃശ്ശൂർ നിറ്മല മാത സ്കൂൾ, തൃശ്ശൂർ സെന്റ്.
ക്ലെയ്ഴ്സ് ഗേൾസ്‌ സ്കൂൾ, തൃശ്ശൂർ സെന്റ്.
ക്ലെയ്ഴ്സ് ഗേൾസ്‌ ഹൈസ്കൂൾ, തൃശ്ശൂർ ഗവ.
മോഡൽ ബോയ്സ്‌ സ്കൂൾ, തൃശ്ശൂർ ഗവ.
മോഡൽ ഗേൾസ്‌ സ്കൂൾ, തൃശ്ശൂർ ഗവ.
ടെക്നിക്കൽ ഹൈസ്കൂൾ, തൃശ്ശൂർ വിവേകോദയം ബോയ്സ് എച്ച്.എസ്.എസ് , തൃശ്ശൂർ വിവേകോദയം ഗേൾസ് ഹൈ സ്കൂൾ , തൃശ്ശൂർ ഹരിശ്രീ വിദ്യാനികേതൻ  സ്കൂൾ, പൂങ്കുന്നം, തൃശ്ശൂർ സേക്രഡ്‌ ഹാർട്ട്‌ കോൺ വെന്റ്‌ ഗേൾസ്‌ സ്കൂൾ ഹോളി ഫാമിലി കോൺ വെന്റ്‌ ഗേൾസ്‌ സ്കൂൾ ഹോളി ഏൻജൽസ് സ്കൂൾ , ഒല്ലൂർ ദീപ്തി സ്കൂൾ , തലോർ ഡോൺ ബോസ്കോ സ്കൂൾ, മണ്ണുത്തി സെൻ്റ് വിൻസൻ്റ്  പള്ളോട്ടി, Kalathode സെൻ്റ് ജോസഫ്സ് ബോയ്സ് സ്കൂൾ , കുരിയച്ചിറ സെന്റ്.
അൻസ്, പടിഞ്ഞാറെ കോട്ട എൻ.എസ്.എസ്.ഇ.
എച്ച്.എം.എസ്, പടിഞ്ഞാറേ കോട്ട ഗവ.
സ്കൂൾ, പൂങ്കുന്നം ചിന്മയാ വിദ്യാലയം, കോലഴി ഭാരതീയ വിദ്യാഭവൻ, പൂച്ചട്ടി ദേവമാതാ പബ്ലിക്ക് സ്കൂൾ സെന്റ് ജോസഫ്സ് കോൺവെന്റ് ഗേൾ‌സ് സ്കൂൾ തൃശ്ശൂർ ജി.എച്ച്.എസ്.എസ്, മണലൂർ, ‍ തൃശ്ശൂർ സാന്ദീപനി വിദ്യാനികേതൻ, കുറ്റുമുക്ക് ഗവ.
ഹൈസ്കൂൾ, അയ്യന്തോൾ അമൃത വിദ്യാലയം, പഞ്ചിക്കൽ ജി.എച്ച്.എസ്.എസ് അഞ്ചേരി എം ഐ സി കോംപ്ലക്സ് ശക്തൻ നഗർ കലാലയങ്ങൾ സെന്റ് അലോഷ്യസ് കോളേജ് തൃശ്ശൂർ ശ്രീ. സി.അച്ചുത മേനോൻ ഗവൺമെന്റ് കോളേജ്, കുട്ടനെല്ലൂർ, തൃശ്ശൂർ കേരള കാർഷിക സർവ്വകലാശാല , മണ്ണുത്തി ഗവണ്മെന്റ് മെഡിക്കൽ കോളേജ്, മുളങ്കുന്നത്തുകാവ് ഗവണ്മെന്റ് നിയമ കലാലയം, അയ്യന്തോൾ ശ്രീ കേരള വർമ്മ കോളേജ്, കാനാട്ടുക്കാര സെന്റ് തോമസ് കോളേജ്, പാലക്കാട് റോഡ് സെന്റ്‌ മേരിസ്‌ കോളേജ്‌, ചെമ്പൂക്കാവ് ജൂബിലി മിഷൻ മെഡിക്കൽ കോളേജ്, കിഴക്കേകോട്ട അമല മെഡിക്കൽ കോളേജ് വിമല കോളേജ്, ചേറൂർ ഗവ.
എഞ്ചീനിയറിങ്ങ്‌ കോളേജ്‌, രാമവർമ്മ പുരം ഫൈൻ ആർട്സ് കോളേജ്, ചെമ്പൂക്കാവ് കോ-ഓപ്പറേറ്റീവ് കോളേജ്, വടക്കേ ബസ് സ്റ്റാന്റ് ആയുർവേദ കോളജ്, തൈക്കാട്ടുശ്ശേരി, ഒല്ലൂർ വടക്കേമഠം ബ്രഹ്മസ്വം വേദപാഠശാല, എം.ജി.റോഡ് വിദ്യ അക്കാഡമി ഓഫ് സയൻസ് ആൻ‌ഡ് ടെക്നോളജി, തലക്കോട്ടുകര കേരള കലാമണ്ഡലം, ചെറുതുരുത്തി വ്യാസ എൻ.എസ്സ്.
എസ്സ്  കോളേജ്, വടക്കാഞ്ചേരി ജ്യോതി എഞ്ചിനീയറിംഗ്  കോളേജ് , ചെറുതുരുത്തി സഹൃദയ എഞ്ചിനീയറിംഗ് കോളേജ് , കൊടകര സേക്രഡ് ഹാർട്ട് കോളേജ്, ചാലക്കുടി ലിറ്റിൽ ഫ്ളവർ കോളേജ് , മമ്മിയൂർ പ്രജ്യോതി ഭവൻ കോളേജ് , പുതുക്കാട് സെൻ്റ് ജോസഫ്സ് കോളേജ് , ഇരിഞ്ഞാലക്കുട ക്രൈസ്റ്റ് കോളേജ് ഇരിഞ്ഞാലക്കുട ക്രൈസ്റ്റ് എഞ്ചിനീയറിംഗ് കോളേജ് , ഇരിഞ്ഞാലക്കുട ക്രമസമാധാനം/രക്ഷാ പ്രവർത്തനം
112 ആണ്‌ പൊലീസിനെ അടിയന്തരമായി വിളിക്കാനുള്ള ടെലി ഫോൺ നമ്പർ.
തൃശ്ശൂർ സിറ്റി പോലീസ് കമ്മീഷണറുടെ കീഴിൽ തൃശ്ശൂർ ടൗൺ ഈസ്റ്റ്‌ (ശക്തൻ തമ്പുരാൻ ബസ്‌ സ്റ്റാന്റിനു സമീപം), തൃശ്ശൂർ ടൗൺ വെസ്റ്റ്‌ (അയ്യന്തോൾ) തുടങ്ങി രണ്ടു സ്റ്റേഷൻ പരിധികളിലായി തൃശ്ശൂർ നഗരത്തിന്റെ ക്രമസമാധാന പാലനം വ്യാപിച്ചു കിടക്കുന്നു.
ഇതു കൂടാതെ ഈസ്റ്റ്‌ സ്റ്റേഷൻ ഇൻസ്പെക്ടർക്കു കീഴിലായി ഒരു സബ്‌-ഇൻസ്പെക്ടറുടെ ചുമതലയിൽ ഗതാഗത വിഭാഗവും (ട്രാഫിക്ക്‌) പ്രവർത്തിച്ചു വരുന്നു.
ഇതു കൂടാതെ കണ്ട്രോൾ റൂമിന്റെ ഭാഗമായി പട്രോളിങ്ങ്‌ ജീപ്പുകളും (ഫ്ലയിംഗ്‌ സ്കാഡ്‌), മോട്ടോർ സൈക്കിളുകളും (റേഞ്ചർ വിഭാഗം) നഗരത്തിന്റെ പല ഭാഗത്തായി റോന്ത്‌ ചുറ്റുന്നു.
നഗരത്തിലെ പ്രധാനപ്പെട്ട ആരാധനാലയങ്ങൾ ക്ഷേത്രങ്ങൾ തൃശൂർ വടക്കുന്നാഥ ക്ഷേത്രം പാറമേക്കാവ് ഭഗവതി ക്ഷേത്രം തിരുവമ്പാടി ശ്രീകൃഷ്ണസ്വാമി ക്ഷേത്രം ക്രിസ്ത്യൻ പള്ളികൾ
പാവറട്ടി പള്ളി
പുത്തൻപള്ളി
ലൂർദ് മെട്രോപോലിറ്റൻ കത്തീഡ്രൽ
ചിറ്റട്ടുകാര പള്ളി മസ്ജിദുകൾ
ചേരമാൻ ജുമമസ്ജിദ് ചിത്രങ്ങൾ Thrissur എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തൃശ്ശൂർ നഗരത്തിലെ വിവിധ ചിത്രങ്ങൾ കെ.കരുണാകരൻ സ്മാരക ടൗൺ ഹാൾ പാറമേക്കാവ് ക്ഷേത്രം തിരുവമ്പാടി ക്ഷേത്രം തൃശ്ശൂർ മാർ അപ്രേം പള്ളി ശ്രി മിഥുനപ്പിള്ളി ശിവക്ഷേത്രം വടക്കുംനാഥൻ ക്ഷേത്രം .
ശക്തൻ തമ്പുരാൻ കൊട്ടാരം.
അരിമ്പൂർ കപ്പൽ പള്ളി മെട്രൊപോലിറ്റൻസ് പാലസ്.
തൃശൂർ കൂർക്കഞ്ചേരി ശ്രീ മഹേശ്വര ക്ഷേത്രം രാമവർമ്മ തമ്പുരാന്റെ പ്രതിമ ശക്തൻ തമ്പുരാൻ ബസ്‌സ്റ്റാൻറ് ജില്ലാ ആശുപത്രി കൊക്കാല മൃഗാശുപത്രി സെന്ട്രൽ  ജയിൽ, വിയ്യൂർ മാതൃഭൂമി ഓഫിസ് ദയ ആശുപത്രി ദേവമാതാ പബ്ലിക്ക് സ്കൂൾ മെട്രോപോളിറ്റൻ ഹോസ്പ്പിറ്റൽ ടെലിഫോൺ എക്സ്ചേഞ്ച് ശങ്കരൻകുളങ്ങര ഭഗവതിക്ഷേത്രം വിലങ്ങൻ കുന്ന് അമല മെഡിക്കൽ കോളേജ് ജൂബിലി മിഷൻ മെഡിക്കൽ കോളേജ് ശക്തൻ തമ്പുരാൻ മാർക്കറ്റ് ജങ്ഷൻ തൃശ്ശൂരിലെ കോൾ നിലങ്ങൾ അവലംബം തൃശ്ശൂർ - കൂടുതൽ വിവരങ്ങൾ
നൈസ്ന ടുറാക്കോ ഇംഗ്ലീഷ് വിലാസം https://ml.wikipedia.org/wiki/Knysna_turaco
ദക്ഷിണാഫ്രിക്കയിൽ നൈസ്ന ലൗറീ എന്നറിയപ്പെടുന്ന നൈസ്ന ടുറാക്കോ ( Tauraco corythaix ), മുസോഫാഗിഡേ കുടുംബത്തിൽപ്പെട്ട ഒരു കൂട്ടം ആഫ്രിക്കൻ പക്ഷികളിലൊന്നായ ഒരു വലിയ ടുറാക്കോ ആണ്.
തെക്കൻ കിഴക്കൻ ദക്ഷിണാഫ്രിക്ക , സ്വിസർലാന്റ് എന്നിവിടങ്ങളിലെ നിത്യഹരിത വനങ്ങളിലെ ഒരു സ്ഥിരനിവാസിയായ ബ്രീഡർ ആണിത്.
മുൻകാലങ്ങളിൽ ഗ്രീൻ ടുറാക്കോയെ പശ്ചിമ ആഫ്രിക്കയിലെ ഒരു ഉപജാതിയായി കണക്കാക്കപ്പെട്ടിരുന്നു.
ലിവിംഗ്സ്റ്റോൺ ടുറാക്കോ , സ്കാലോവ്സ് ടുറാക്കോ എന്നിവയെയും ഒരിക്കൽ ഉപജാതിയായി കണക്കാക്കപ്പെട്ടു .
ഒരു വൃക്ഷത്തിൽ അല്ലെങ്കിൽ വള്ളിച്ചെടികൾക്കിടയിൽ മരച്ചില്ലകൾകൊണ്ടുണ്ടാക്കിയ ആഴമില്ലാത്ത കൂട്ടിൽ ഈ ഇനം രണ്ട് മുട്ടകൾ വരെ ഇടുന്നു.
നൈസ്ന ടുറാക്കോ സാധാരണയായി വനവൃക്ഷങ്ങൾക്കിടയിൽ പറക്കുകയോ ശാഖകളിലൂടെ ചാടിനടക്കുന്നതോ കാണുന്നു.
പഴം, പ്രാണികൾ , മണ്ണിര എന്നിവയെ ഇവ ആഹാരമാക്കുന്നു.
വലിയ kow-kow-kow-kow ശബ്ദത്തിൽ ഇവ വിളിക്കുന്നു.
ചിത്രങ്ങൾ At Birds of Eden , in the Eastern Cape At Knysna , in the Western Cape The vivid plumage is still an effective camouflage in its native habitat Eggs of Tauraco corythaix MHNT അവലംബം Sinclair, Hockey and Tarboton, SASOL Birds of Southern Africa (Struik 2002) ISBN 1-86872-721-1 ബാഹ്യ ലിങ്കുകൾ Knysna turaco - Species text in The Atlas of Southern African Birds .
Tauraco corythaix എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ലൂർദ്ദ് മാതാവ് (ചലച്ചിത്രം)
കെ. തങ്കപ്പൻ സംവിധാനം ചെയ്ത് 1983 ൽ പുറത്തിറങ്ങിയ ഇന്ത്യൻ തമിഴ് ചിത്രമാണ് വില്ലിയനൂർ മാത്ത .
ജി ദേവരാജന്റെ സംഗീത സ്കോർ ഈ ചിത്രത്തിലുണ്ടായിരുന്നു.
ഈ സിനിമയെ മലയാളം ഭാഷയിലേക്ക് ലൂർദ് മാതാവ് എന്ന്പേരിൽ മൊഴിമാറ്റം വരുത്തി.
അഭിനേതാക്കൾ ബേബി അഞ്ജു രാജ്കുമാർ സേതുപതി വിൻസെന്റ് പിതാവായി പ്രമീല റാണിപദ്മിനി സംഗീത വൈ.ജി മഹേന്ദ്ര ശരത് ബാബു വിജയ ശാന്തി മനോരമ ശബ്‌ദട്രാക്ക്: തമിഴ് പതിപ്പ് ശബ്‌ദട്രാക്ക്: മലയാള പതിപ്പ്
ജി. ദേവരാജനാണ് സംഗീതം, ഗാനരചയിതാവ് മങ്കോമ്പു ഗോപാലകൃഷ്ണൻ .
ഗാനം ഗായകർ വരികൾ നീളം (m: ss) 1 "കണ്ണുകല്ലിയാഥെ" കെ ജെ യേശുദാസ് മങ്കോമ്പു ഗോപാലകൃഷ്ണൻ 2 "മാതാ ദേവനായകി" പി. സുശീല മങ്കോമ്പു ഗോപാലകൃഷ്ണൻ 3 "നാഥർ മുഡി മെലിരുക്കം" പി. മാധുരി 4 "Njan Kannillaathoru" മങ്കോമ്പു ഗോപാലകൃഷ്ണൻ 5 "പാഡാം എനെരവം" മങ്കോമ്പു ഗോപാലകൃഷ്ണൻ 6 "പാരിലി" കെ ജെ യേശുദാസ്, പി. മാധുരി മങ്കോമ്പു ഗോപാലകൃഷ്ണൻ 7 "സന്തോശാമം" കെ ജെ യേശുദാസ് മങ്കോമ്പു ഗോപാലകൃഷ്ണൻ 8 "വീണക്കമ്പിതൻ" പി. മാധുരി, കോറസ് മങ്കോമ്പു ഗോപാലകൃഷ്ണൻ പരാമർശങ്ങൾ പുറംകണ്ണികൾ Lourde Mathavu ഇന്റർനെറ്റ് മൂവി ഡാറ്റാബേസിൽ
ലേഖയുടെ മരണം ഒരു ഫ്ലാഷ്ബാക്ക് ഇംഗ്ലീഷ് വിലാസം https://ml.wikipedia.org/wiki/Lekhayude_maranam_:oru_flashback
കെ. ജി. ജോർജ്ജിന്റെ സംവിധാനത്തിൽ 1983 ൽ പുറത്തിറങ്ങിയ മലയാള ചലച്ചിത്രം ആണ് ലേഖയുടെ മരണം ഒരു ഫ്ലാഷ്ബാക്ക് .
ഇപ്പോൾ പ്രമുഖ സിനിമാ താരമായ ഇന്നസെന്റിന്റെ ആദ്യകാല നിർമ്മാണ സംരംഭം കൂടി ആയിരുന്നു ഈ ചിത്രം.
കഥ, തിരക്കഥ, സംഭാഷണം എന്നിവ കെ.ജി. ജോർജ്ജ് തന്നെയാണ് നിർവ്വഹിച്ചിട്ടുള്ളത്.
ചലച്ചിത്രനടി ശോഭയുടെ ജീവിതവും  ആത്മഹത്യയും ഈ സിനിമയുടെ രചനയെ സ്വാധീനിച്ചിട്ടുണ്ട് .
സിനിമക്കുള്ളിലെ സിനിമ പ്രമേയമായി വരുന്ന മലയാളത്തിലെ ആദ്യചിത്രങ്ങളിലൊന്നാണിത്.
പ്രശസ്ത ചലച്ചിത്ര താരവും ദേശീയപുരസ്കാര ജേതാവുമായ ലേഖ ( നളിനി ) ആത്മഹത്യ ചെയ്യുന്നു.
കേരളത്തിലെ ഒരു ചെറുഗ്രാമത്തിൽ നിന്നും മദിരാശിയിലെത്തി സിനിമാരംഗം പിടിച്ചടക്കിയ ഈ പെൺകുട്ടിക്ക് എങ്ങനെ ഈ ദുരന്തമുണ്ടായി എന്നുള്ള അന്വേഷണമാണ് ചിത്രം .
താരം വേഷം 1 നളിനി ലേഖ / ശാന്തമ്മ 2 ഭരത് ഗോപി സുരേഷ് ബാബു 3 ശുഭ വിശാലാക്ഷി 4 മമ്മൂട്ടി പ്രേം സാഗർ 5 ശാരദ ഗീത (സുരേഷ് ബാബുവിന്റെ ഭാര്യ) 6 നെടുമുടി വേണു പോൾ രാജ് (ഒരസിസ്റ്റന്റ് ഡയറക്ടർ) 7 തിലകൻ വി എസ് കൊരട്ടൂർ (പത്രപ്രവർത്തകൻ) 8 ശ്രീനിവാസൻ സംവിധായകൻ 9 ഇന്നസെന്റ് സ്വാമി 10 വേണു നാഗവള്ളി കൃഷ്ണദാസ് 11 തൊടുപുഴ വാസന്തി വാസന്തി 12 മീന നടി ജയമാലതിയുടെ അമ്മ 13 അടൂർ ഭവാനി വിശാലാക്ഷിയുടെ അമ്മ 14 ജോൺ വർഗ്ഗീസ് പണിക്കർ, ലേഖയുടെ അച്ഛൻ 15 പി ജയചന്ദ്രൻ പി ജയചന്ദ്രൻ 16 പി എ ലത്തീഫ് അൻസാരി (പ്രൊഡക്ഷൻ കണ്ട്രോളർ) 17 മോഹൻ ജോസ് നാണുക്കുട്ടൻ (ലേഖയുടെ അമ്മാവൻ) 18 തൊടുപുഴ രാധാകൃഷ്ണൻ സഹദേവൻ 19 കണ്ണൂർ നാരായണി ഗോമതിയമ്മ 20 ടി പി മാധവൻ 21 പി ആർ മേനോൻ കുറുപ്പ് 22 ജയചിത്ര നടി ജയമാല പാട്ടരങ്ങ് വരികൾ: ഓ എൻ വി കുറുപ്പ് ഈണം: എം ബി ശ്രീനിവാസൻ നമ്പർ.
പാട്ട് പാട്ടുകാർ രാഗം 1 എന്നെയുണർത്തിയ പുലർകാലത്തിൽ [കണ്ണില്ലാത്ത നിഴൽ പാമ്പുകൾ ] സൽമ ജോർജ്ജ് 2 മൂകതയുടെ സൗവർണ്ണം സൽമ ജോർജ്ജ് 3 പ്രഭാമയീ പി ജയചന്ദ്രൻ , സൽമ ജോർജ്ജ് കുറിപ്പുകൾ ചിത്രമിറങ്ങിയപ്പോൾ 1980-ൽ ആത്മഹത്യ ചെയ്ത നടി ശോഭയുടെ കഥയാണിതെന്ന പേരിൽ ശ്രദ്ധിക്കപ്പെട്ടിരുന്നു.
ചിത്രത്തിലേതു പോലെ ശോഭ സംവിധായകനായ മുൻപേ വിവാഹിതനായിരുന്ന ബാലു മഹേന്ദ്രയെ വിവാഹം ചെയ്യുകയും അതിനു ശേഷം അറിയപ്പെടാത്ത കാരണങ്ങളാൽ ആത്മഹത്യ ചെയ്യുകയുമാണുണ്ടായത്.
വർഷങ്ങൾക്കു ശേഷം ചിത്രത്തിന്റെ കഥാതന്തു ശോഭയുടെ ജീവിതം ആണെന്നു കെ ജി ജോർജ്ജ് വെളിപ്പെടുത്തുകയുണ്ടായി.
ചിത്രത്തിലെ നായിക ലേഖയെപ്പോലെ ശോഭയും ചെറിയ പ്രായത്തിൽ തന്നെ മികച്ച അഭിനേത്രിക്കുള്ള ദേശീയ പുരസ്കാരം കരസ്ഥമാക്കിയിരുന്നു.
ചിത്രത്തിൽ സംവിധായകൻ കെ ജി ജോർജ്ജ് ഒരു സീനിൽ ടെലിഫോൺ ചെയ്യുന്നതായി കാണിക്കുന്നുണ്ട്.
സംവിധായകൻ ഭരതൻ, നടൻമാരായ രതീഷ്, മണിയൻപിള്ള രാജു, രാമു എന്നിവരും ചിത്രത്തിൽ ഏതാനും രംഗങ്ങളിൽ പ്രത്യക്ഷപ്പെടുന്നുണ്ട്.
"പ്രഭാമയീ പ്രാഭാമയി" എന്ന ഗാനം ഗായകൻ പി ജയചന്ദ്രൻ സ്റ്റുഡിയോയിൽ പാടുന്നതായി തന്നെ ചിത്രീകരിച്ചിരിക്കുന്നു.
സിനിമയിൽ സൂപ്പർതാരം പ്രേം സാഗറായി അഭിനയിച്ച മമ്മൂട്ടി പിന്നീട് യഥാർത്ഥത്തിൽ സൂപ്പർതാരമായി മാറി.
സിനിമയുടെ നിർമ്മാതാക്കളിൽ ഒരാളായ ഇന്നസെന്റ് ചിത്രത്തിൽ അഭിനയിക്കുകയും പിന്നീട് പ്രശസ്ത നടനായി മാറുകയും ചെയ്തു.
സിനിമയുടെ കഥക്കു പ്രേരണയായ ശോഭ കെ ജി ജോർജ്ജിന്റെ "ഉൾക്കടൽ" എന്ന ചിത്രത്തിൽ അഭിനയിച്ചിട്ടുണ്ട്.
ചിത്രം ചർച്ചാ വിഷയമാകുകയും ധാരാളം ഫിലിം ഫെസ്റ്റിവലുകളിൽ പ്രദർശിപ്പിക്കപ്പെടുകയും ചെയ്തെങ്കിലും ആ വർഷത്തെ സംസ്ഥാന അവാർഡുകളൊന്നും നേടാനായില്ല.
ഈ ചിത്രത്തിലെ ഗാനങ്ങൾ പാടിയ സെൽമാ ജോർജ്ജ് സംവിധായകൻ കെ ജി ജോർജ്ജിന്റെ ഭാര്യയാണു.
അതു പോലെ ലേഖയുടെ അമ്മാവൻ നാണുക്കുട്ടന്റെ വേഷത്തിൽ അഭിനയിച്ച മോഹൻ ജോസ്, സെൽമ ജോർജ്ജിന്റെ സഹോദരനുമാണു.